Ѽвсехва́льніи ст҃і́и мч҃нцы, до́бльственніи рабѝ хрс̑тѡ́вы:ѳеогні́де, ру́фе, антіпа́тре, ѳеості́ше, арте́мо, ма́гне, ѳеодо́те, ѳаѵма́сіе и філимо́не!̀ хрс̑та̀ ра́ди ѿ разли́чныхъ стра́нъ собра́стеся, и того̀ соверше́ннаго бг҃а и чл҃вѣ́ка дерзнове́ннѡ въ кѵ́зіцѣ проповѣ́дасте, и принужда́еми бы́вше пожре́ти кумі́рѡмъ, і́дѡлы попра́сте и кня́зя посрами́сте, разли́чныхъ же томле́ній и ѻ́гненнагѡ преще́нія не убоя́стеся, и по разли́чнѣмъ страда́ніи ѻ́стріемъ меча̀ посѣче́ни бы́сте, и кро́вь свою̀ я́кѡ во́ду за хрс̑та̀ пролія́сте, и то́ю я́кѡ багряни́цею цр҃ковь хрс̑то́ву украси́сте:тѣ́мже и ны́нѣ, неувяда́емымъ вѣнце́мъ безсме́ртныя сла́вы увѣнча́ни, въ неизглаго́ланнѣй ра́дости съ ли̂ки а́гг҃льскими въ нбс̑ныхъ селе́ніихъ водворя́етеся, бж҃е́ственнымъ свѣ́томъ ѡблиста́еми и зрѣ́ніемъ єгѡ̀ добро́ты неизрече́нныя наслажда́ющеся